Help vul Amarok met amarokke | News24
Help vul Amarok met amarokke
Skenk 'n rok en maak 'n verskil in 'n vrou se lewe. Foto: VERSKAF
DIRK Ellis Volkswagen het onlangs hulle Vrouemaandveldtog geloods ten bate van die Solidariteit Helpende Hand se Jeffreysbaai-tak.
Die doel – om 'n Volkswagen Amarok Dubbelkajuit te vul met amarokke vir minderbevoorregte vroue.
Werner van Wyk, Bemarkingsbestuurder by Dirk Ellis Volkswagen, het die idee agter die inisiatief verduidelik: "Ons poog altyd om ons veldtogte te koppel aan een van ons VW-modelle."
So hoekom die Amarok? "Die eerste ding waaraan 'n mens dink wanneer jy die woord 'Amarok' hoor, is 'n rok – rokke en vroue word vanselfsprekend verbind met mekaar. En natuurlik is vroue soos die Amarok se slagspreuk, wat lui: 'Not just tough, smart.'"
Hy het bygevoeg: "As vooraanstaande motorhandelaar is ons afhanklik van ons gemeenskap om ons te ondersteun, daarom is dit belangrik dat ons ook terugploeg in ons gemeenskap. Ons wou nie hierdie veldtog alleen aanpak nie, aangesien dit vir ons belang-rik is om die gemeenskap betrokke te kry in ons gemeenskapsprojekte."
Plaaslike besighede, kliënte en lede van die publiek het 'n geselligheid by Dirk Ellis Volkswagen se vertoonlokaal bygewoon, en is gevra om 'n rok en of rokke saam te bring om te skenk. Die rokke wat tydens die aand én gedurende Augustus-maand ingesamel word, sal aan Solidariteit Helpende Hand geskenk word om te versprei.
"Die een ding wat 'n mens nooit kan vervang nie, is tyd. En dit is waarom dit vir ons so wonderlik is dat julle tyd gemaak het – die mense wat vir ons die rokke gebring het – om hierdie projek van Dirk Ellis te ondersteun", sê Hugh McCabe (Streeksbestuurder van Solidariteit Helpende Hand). McCabe het uitgebrei: "Dit is werklikwaar 'n voorreg en dit is waar die tyd inkom – wanneer mense hulle tyd gee, om aan ander mense se lewens 'n verskil te maak."
Die twee partye spoor die publiek aan om 'n bydrae te lewer deur 'n rok te skenk, hetsy dit 'n nuwe en of tweedehandse een is. Rokke kan tot-en-met die einde van Augustus by Dirk Ellis Volkswagen afgelaai word